28)

I tillæg II foretages følgende ændringer: a) I indholdsfortegnelsen foretages følgende ændringer: i) For nr. 4 erstattes overskriften af følgende: »Anvendelse af overgangsbestemmelser«. ii) For nr. 6 erstattes overskriften af følgende: »Anvendelse af bestemmelserne i kapitel 15« iii) Følgende tilføjes: »26: Eksperter/kompetente personer 27: Fritidsfartøjer«. b) Administrativ retningslinje nr. 4 affattes således: »ADMINISTRATIV RETNINGSLINJE Nr. 4 Anvendelse af overgangsbestemmelser (kapitel 15 til 22b, kapitel 24 og 24a, i bilag II) 1. ANVENDELSE AF OVERGANGSBESTEMMELSER VED SAMLING AF FARTØJSDELE 1.1. Principper Hvor dele af forskellige fartøjer er samlet, skal der kun ydes status quo-beskyttelse til de dele, der tilhører fartøjet, som bevarer sit fællesskabscertifikat. Overgangsbestemmelser kan derfor kun gøres gældende for disse dele. Andre dele skal behandles som et nybygget fartøj. 1.2. Anvendelse af overgangsbestemmelserne i detaljer 1.2.1. Hvor dele af forskellige fartøjer samles, kan overgangsbestemmelser kun gøres gældende for de dele, der tilhører fartøjet, som bevarer sit fællesskabscertifikat. 1.2.2. Dele, som ikke tilhører det fartøj, som bevarer sit fartøjscertifikat, behandles som et nybygget fartøj. 1.2.3. Efter at et fartøj har fået tilføjet dele fra et andet fartøj, tildeles det oprindelige fartøj det europæiske fartøjsidentifikationsnummer for det fartøj, som bevarer sit fællesskabscertifikat som det omdannede fartøj. 1.2.4. Når et eksisterende fællesskabscertifikat bevares, eller et nyt fællesskabscertifikat udstedes for et fartøj efter en omdannelse, skal konstruktionsåret for den ældste del af fartøjet desuden indføres i fællesskabscertifikatet. 1.2.5. Hvis der knyttes en ny forstævnssektion til et fartøj, skal motoren til bovpropelsystemet, der er monteret i forstævnen, også overholde de gældende krav. 1.2.6. Hvis der knyttes en ny agterstævnssektion til et fartøj, skal motorerne, der er monteret i agterstævnsektionen, også overholde de gældende krav. 1.3. Eksempler til illustration 1.3.1. Et fartøj samles fra to ældre fartøjer (fartøj 1 er bygget i 1968, fartøj 2 er bygget i 1972). Hele fartøj 1 anvendes, bortset fra forstævnen. Fra fartøj 2 bruges forstævnen. Det samlede fartøj får fartøj 1's fællesskabscertifikat. Forstævnen på det samlede fartøj skal nu bl.a. forsynes med ankernicher. 1.3.2. Et fartøj samles fra to ældre fartøjer (fartøj 1 er bygget i 1975, fartøj 2 er bygget i 1958, den ældste komponent er fra 1952). Hele fartøj 1 anvendes, bortset fra forstævnen. Fra fartøj 2 bruges forstævnen. Det samlede fartøj får fartøj 1's fællesskabscertifikat. Forstævnen af det samlede fartøj skal nu bl.a. forsynes med ankernicher. Den ældste komponent fra det oprindelige fartøj 2, som er bygget 1952, indføres desuden i fællesskabscertifikatet. 1.3.3. Agterstævnen på et fartøj, der er bygget i 2001, monteres på et fartøj, der er bygget i 1988. Motoren i fartøjet, der er bygget i 1988, bliver i fartøjet. I dette tilfælde skal motoren typegodkendes. Motoren skulle også have været typegodkendt, hvis det var motoren fra 2001-agterstævnen. 2. ANVENDELSE AF OVERGANGSBESTEMMELSER I TILFÆLDE AF EN ÆNDRING AF FARTØJSTYPEN (PÅTÆNKT ANVENDELSE AF FARTØJET) 2.1. Principper 2.1.1. I enhver afgørelse om anvendelse af overgangsbestemmelser i tilfælde af ændringer af fartøjstypen (fartøjstype, påtænkt anvendelse), for så vidt angår bilag II til nærværende direktiv, skal sikkerhedshensyn være i centrum. 2.1.2. Det anses som en ændring af fartøjstype, hvis sikkerhedskravene, der gælder for den nye fartøjstype, adskiller sig fra sikkerhedskravene for den gamle type. Dette er tilfældet, hvis særlige bestemmelser i kapitlerne 15 til 22b i bilag II er gældende for den nye type og ikke var gældende for den gamle type. 2.1.3. I tilfælde af en ændring af fartøjstype skal alle særlige bestemmelser og alle krav, der er specifikke for denne fartøjstype, overholdes fuldt ud. Der kan ikke gøres overgangsbestemmelser gældende for disse krav. Dette gælder også for dele, som overtages fra det eksisterende fartøj og falder ind under disse særlige krav. 2.1.4. Omdannelsen af et tankskib til et tørlastskib udgør ikke en ændring af fartøjstype jf. 2.1.2. 2.1.5. I tilfælde af omdannelse af et fartøj med kahytter til et fartøj til endagsture skal alle nye dele fuldt ud være i overensstemmelse med de nuværende krav. 2.2. Anvendelse af overgangsbestemmelserne i detaljer 2.2.1. Artikel 24.02, stk. 2 (NRC), henholdsvis artikel 24a.02, stk. 2 gælder for de dele af fartøjet, der fornyes. Nye dele på fartøjet kan således ikke være underlagt overgangsbestemmelserne. 2.2.2. For de dele af fartøjet, der ikke omdannes, skal overgangsbestemmelserne forsat være gældende med undtagelse af dele henhørende under 2.1.3, andet punktum. 2.2.3. Hvis fartøjets dimensioner ændres, er overgangsbestemmelserne ikke længere gældende for de dele af fartøjet, der er forbundet med denne ændring (f.eks. afstand af kollisionsskot, fribord og anker). 2.2.4. I tilfælde af en ændring i fartøjstype er de særlige krav i bilag II, som kun gælder for den nye fartøjstype, gældende. Alle dele og udstyr, som berøres af omdannelsen af fartøjet, skal opfylde de nuværende krav i del II og III til bilag II. 2.2.5. Fartøjet skal derefter tildeles et nyt eller ændret fællesskabscertifikat, og der skal gøres en anmærkning herom i felt 7 og 8 i certifikatet både angående den oprindelige konstruktion og omdannelsen. 2.3. Eksempler til illustration 2.3.1. Et fragtskib (konstruktionsår 1996) omdannes til et passagerfartøj. Kapitel 15 i bilag II gælder derefter for hele fartøjet, uden at der kan gøres overgangsbestemmelser gældende. Hvis forstævnen ikke er blevet ændret enten ifølge omdannelsesplanerne eller i overensstemmelse med kapitel 15, behøver fartøjet ikke at have ankernicher i henhold til artikel 3.03. 2.3.2. En slæbebåd (konstruktionsår 1970) omdannes til en skubbebåd. Den fysiske omdannelse består udelukkende af udskiftning af dækudstyr og installation af en skubbeanordning. Alle overgangsbestemmelser for et 1970-fartøj er fortsat gældende, undtagen kapitel 5, 7 (delvis), artikel 10.01 og artikel 16.01. 2.3.3. Et tankmotorfartøj (konstruktionsår 1970) omdannes til en skubbebåd. Den fysiske omdannelse består i at adskille forstævnen og fragtsektionen, samt at ændre dækudstyret og montere en skubbeanordning. Alle overgangsbestemmelser for et 1970-fartøj er fortsat gældende, undtagen hvad angår bestemmelserne i kapitel 5, 7 (delvis), artikel 10.01 og artikel 16.01. 2.3.4. Et tankmotorfartøj omdannes til et fragtmotorfartøj. Fragtmotorfartøjet skal overholde nuværende krav til sikkerhed på arbejdspladsen, navnlig de krav, som er nævnt i artikel 11.04 i kapitel 11 i bilag II. 3. ANVENDELSE AF OVERGANGSBESTEMMELSER I TILFÆLDE AF OMDANNELSE AF PASSAGERFARTØJER 3.1. Anvendelse af overgangsbestemmelserne 3.1.1. Omdannelsesforanstaltninger, der er nødvendige for at overholde kravene i kapitel 15, uanset hvornår de udføres, udgør ikke en omdannelse »C« i betydningen i artikel 24.02, stk. 2, artikel 24.03, stk. 1, eller artikel 24.06, stk. 5, i bilag II, henholdsvis artikel 24a.02, artikel 24a.03. 3.1.2. I tilfælde af omdannelse af et fartøj med kahytter til et fartøj til endagsture skal alle nye dele fuldt ud være i overensstemmelse med de nuværende krav. 3.2. Eksempler til illustration 3.2.1. Et passagerfartøj (konstruktionsår 1995) skal have monteret et ekstra uafhængigt fremdrivningssystem senest pr. 1. januar 2015. Hvis der ikke foretages andre frivillige omdannelser på dette passagerfartøj, er det ikke nødvendigt at foretage en stabilitetsberegning i overensstemmelse med de nye krav, men hvis der er et objektivt behov for en stabilitetsberegning, kan den udføres i overensstemmelse med de oprindelige stabilitetskrav i en medlemsstat. 3.2.2. Et passagerfartøj (konstruktionsår 1994, seneste fornyelse af fartøjscertifikat i 2012) udvides med 10 m i 2016. Desuden skal dette fartøj have et ekstra uafhængigt fremdrivningssystem. En ny stabilitetsberegning er nødvendig, og den skal udføres i overensstemmelse med kapitel 15 ved etrumsstatus og torumsstatus. 3.2.3. Et passagerfartøj (konstruktionsår 1988) får et kraftigere fremdrivningssystem herunder skruer. Denne omdannelse er så stor, at en stabilitetsberegning er påkrævet. Dette skal udføres i overensstemmelse med de nuværende krav.« c) Administrativ retningslinje nr. 6 affattes således: »ADMINISTRATIV RETNINGSLINJE Nr. 6 Anvendelse af krav i kapitel 15 Lokale underinddelinger Overgangsbestemmelser for afskærmninger udført med presenninger eller lignende mobile installationer (Artikel 15.02, stk. 5, artikel 15.03, stk. 4, artikel 15.03, stk. 9, i bilag II) 1. LOKALE UNDERINDDELINGER (ARTIKEL 15.02, STK. 5) Under artikel 15.02, stk. 5, er det muligt, at lokale vandtætte underinddelinger, såsom tværopdelte dobbeltbundstanke med større længde end den pågældende skadelængde, ikke vil indgå i evalueringen. I dette tilfælde er det måske ikke muligt at tage den tværgående underopdeling i betragtning, hvis den ikke forlænges op til skotdækket. Dette kan føre til uhensigtsmæssige underopdelinger af skotter. Fortolkning af kravet: Hvis et vandtæt rum er længere end foreskrevet i artikel 15.03, stk. 9, og det indeholder lokale underinddelinger, som danner vandtætte birum, og hvor mindsteskadelængden kan inkluderes, kan disse tages i betragtning ved beregning af lækstabiliteten. 2. OVERGANGSBESTEMMELSER FOR AFSKÆRMNINGER UDFØRT MED PRESENNINGER ELLER LIGNENDE FLYTBARE INSTALLATIONER MED HENSYN TIL STABILITET (ARTIKEL 15.03, STK. 5) Afskærmninger med presenninger eller lignende flytbare installationer kan medføre problemer med fartøjets stabilitet, hvis de som følge af tilstrækkelig størrelse kan påvirke krængningsmomentet pga. vindtryk. Fortolkning af kravet: I tilfælde af passagerfartøjer, som der er udstedt et fartøjscertifikat for den første gang før 1. januar 2006, eller for hvilke der henvises til i artikel 24.06, stk. 2, andet punktum, efter opførelsen af en afskærmning med presenninger eller lignende flytbare anlæg, skal der foretages en ny stabilitetsberegning i henhold til nærværende direktiv, hvis dets sideflade Awz overstiger 5 % af den samlede sideflade Aw, som der skal tages hensyn til i hvert enkelt tilfælde.« d) Administrativ retningslinje nr. 7, del 1, affattes således: »DEL 1 Godkendte særlige ankre Særlige ankre med reduceret masse, der er godkendt af de kompetente myndigheder i overensstemmelse med artikel 10.01, stk. 5, er anført i nedenstående tabel. Anker nr. Accepteret reduktion af ankermassen (%) Kompetent myndighed 1. HA-DU 30 % Tyskland 2. D'Hone Spezial 30 % Tyskland 3. Pool 1 (hol) 35 % Tyskland 4. Pool 2 (massief) 40 % Tyskland 5. De Biesbosch-Danforth 50 % Tyskland 6. Vicinay-Danforth 50 % Frankrig 7. Vicinay AC 14 25 % Frankrig 8. Vicinay type 1 45 % Frankrig 9. Vicinay type 2 45 % Frankrig 10. Vicinay type 3 40 % Frankrig 11. Stockes 35 % Frankrig 12. D'Hone-Danforth 50 % Tyskland 13. Schmitt HHP-anker 40 % Nederlandene 14. SHI højt anker, type ST (standard) 30 % Nederlandene 15. SHI højt anker, type FB (fuldt afbalanceret) 30 % Nederlandene 16. Klinsmann-anker 30 % Nederlandene 17. HA-DU-POWER Anker 50 % Tyskland« e) I administrativ retningslinje nr. 11, punkt 4, efter forklaringen vedrørende punkt 2 i fællesskabscertifikatet indsættes følgende forklaring af punkt 10 i fællesskabscertifikatet: »10. For fartøjer, der har lov til at sejle på Rhinen, dvs. a) fartøjer, der fuldt ud overholder bilag II, herunder overgangsbestemmelserne for kapitel 24, og b) fartøjer, der ikke anvender overgangsbestemmelserne i kapitel 24a eller de nedsættelser, der er omhandlet i bilag IV, skal følgende føjes til indrykningen »— om Fællesskabets vandveje i zone (r)«: a) Rhinen eller b) zone R.« I punkt 4 ændres forklaringen vedrørende punkt 43 i fællesskabscertifikatet som følger: »43. Bærbare ildslukkere, der er foreskrevet i andre sikkerhedsbestemmelser, f.eks. den europæiske konvention om international transport af farligt gods ad indre vandveje (ADN), er ikke omfattet heri.« f) Administrativ retningslinje nr. 17, del 3, affattes således: »3. GODKENDELSESPRØVNING 3.1. Brandalarmanlæg skal kontrolleres af en ekspert: a) inden de tages i brug for første gang b) inden de tages i brug igen efter enhver større ændring eller reparation c) regelmæssigt, dog mindst hvert andet år. I forbindelse med maskinrum og kedelrum skal disse kontroller gennemføres under forskellige driftsforhold og under skiftende ventilationsforhold. Inspektioner som omhandlet i litra c) herover kan også udføres af en kompetent person fra et kompetent firma, der er specialiseret i brandslukningsanlæg. 3.2. Der skal udstedes et inspektionscertifikat, der er underskrevet af eksperten eller den kompetente person, og hvoraf inspektionsdatoen fremgår.« g) Administrativ retningslinje nr. 18, del 4, affattes således: »4. Kravene i punkt 2 og 3 anses også for at være opfyldt, hvis, for hver af de to dele, stabilitetskravene i afsnit 9.1.0.95.2 i den europæiske konvention om international transport af farligt gods ad indre vandveje (ADN) er opfyldt.« h) Administrativ retningslinje nr. 21, del 8, affattes således: »8. Godkendelsesprøvning 8.1. Luminansen af de lavt placerede ledelys skal kontrolleres af en ekspert a) inden de tages i brug for første gang b) inden de tages i brug igen efter enhver større ændring eller reparation c) regelmæssigt, mindst hvert femte år. Kontroller som omhandlet i litra c) ovenfor kan også udføres af en kompetent person, der er uddannet i sikkerhedsstyringssystemer. 8.2. Der skal udstedes et inspektionscertifikat, der er underskrevet af eksperten eller den kompetente person, og hvoraf inspektionsdatoen fremgår. 8.3. Hvis luminansen efter en enkelt måling ikke opfylder kravene i denne administrative retningslinje, skal målingerne foretages fra mindst ti ækvidistante punkter. Hvis over 30 % af målingerne ikke overholder kravene i denne administrative retningslinje, skal sikkerhedsstyringssystemerne udskiftes. Hvis 20 til 30 % af målingerne ikke overholder kravene i denne administrative retningslinje, skal sikkerhedsstyringssystemerne kontrolleres igen inden for et år.« i) Administrativ retningslinje nr. 24, del 4, affattes således: »4. Kalibrering og inspektion af gasudslipsdetektorer, udskiftning af dele med begrænset levetid 4.1. Gasudslipsdetektorer skal kalibreres og inspiceres af en ekspert eller en kompetent person som foreskrevet af fabrikanten: a) inden de tages i brug for første gang b) inden de tages i brug igen efter enhver større ændring eller reparation c) regelmæssigt. En kalibrerings- eller kontrolattest udstedes, underskrevet af den sagkyndige eller kompetent person, og hvoraf inspektionsdatoen fremgår. 4.2. Dele af gasalarmudstyr, der har en begrænset levetid, skal udskiftes før udløbet af den specificerede driftslevetid.« j) Følgende administrative retningslinjer nr. 26 og 27 indsættes: »ADMINISTRATIV RETNINGSLINJE nr. 26 Eksperter og kompetente personer (Artikel 1.01, punkt 106 og 107, i bilag II) Eksperter Eksperter er forpligtet til at gennemføre godkendelsesprøvninger, som kræver specialviden enten på grund af systemernes kompleksitet eller på grund af det påkrævede sikkerhedsniveau. Følgende personer eller institutioner er blandt dem, der er bemyndiget til at foretage en sådan afprøvning: — klassifikationsselskaber, der har den nødvendige interne ekspertise, eller som bærer ansvaret på grundlag af deres tilladelse til at inddrage eksterne personer eller institutioner og har de nødvendige kvalitetskontrolsystemer i forbindelse med udvælgelsen af disse personer eller institutioner — medlemmer af kontrolorganerne eller ansatte hos de relevante myndigheder — officielt godkendte personer eller institutioner med anerkendt sagkundskab vedrørende omfanget af inspektion inden for det relevante emneområde, hvorved fartøjsinspektionsorganerne også kan udstede denne godkendelse i deres egenskab af offentlige organer, ideelt set på grundlag af et kvalitetsstyringssystem. En person eller en institution anses også for at være godkendt, hvis sidstnævnte har bestået en officiel udvælgelsesprocedure, som specifikt vurderer besiddelse af den nødvendige ekspertise og erfaring. Kompetente personer Kompetente personer er påkrævet til f.eks. at foretage regelmæssige visuelle kontroller og funktionskontroller af sikkerhedsudstyr. Følgende kan betragtes som kompetente personer: — Personer, som på grundlag af deres faglige uddannelse og erfaring har tilstrækkelig ekspertise til at kunne vurdere specifikke situationer og omstændigheder, f.eks. et skibs skibsførere, sikkerhedspersonale i rederier, besætningsmedlemmer med relevante erfaringer — Virksomheder, som har opnået tilstrækkeligt specialistkendskab på grundlag af deres almindelige arbejde, f.eks. skibsværfter eller montørvirksomheder — Fabrikanter af særlige systemer (f.eks. brandslukningsanlæg, kontroludstyr). Terminologi Tysk Engelsk Fransk Nederlandsk Sachverständiger expert expert erkend deskundige Sachkundiger competent person spécialiste deskundige Fachfirma competent firm société spécialisée deskundig bedrijf Godkendelsesprøvning Nedenstående tabel opsummerer tidsplanen for godkendelsesprøvning, herunder deres hyppighed og art af inspektør, som skal gennemføre dem. Denne tabel er kun til orientering. Regel Genstand Maksimalt prøvningsinterval Inspektør Artikel 6.03, stk. 5 Hydrauliske cylindre, pumper og motorer 8 år Kompetent firma Artikel 6.09, stk. 3 Motordrevet kontroludstyr 3 år Kompetent person Artikel 8.01, stk. 2 Trykbeholdere 5 år Ekspert Artikel 10.03, stk. 5 Transportable ildslukningsapparater 2 år Kompetent person Artikel 10.03a, stk. 6, litra d) Indbyggede brandslukningsanlæg 2 år Kompetent person eller kompetent firma Artikel 10.03b, stk. 9, litra b), punkt dd) Indbyggede brandslukningsanlæg 2 år Kompetent person eller kompetent firma Artikel 10.04, stk. 3 Oppustelige storbåde Som foreskrevet af fabrikanten Artikel 10.05, stk. 3 Redningsveste Som foreskrevet af fabrikanten Artikel 11.12, stk. 6 Kraner 10 år Ekspert Artikel 11.12, stk. 7 Kraner 1 år Kompetent person Artikel 14.13 Anlæg til flydende gas 3 år Ekspert Artikel 15.09, stk. 9 Redningsudstyr Som foreskrevet af fabrikanten Artikel 15.10, stk. 9 Isolerende resistens, jordforbindelse Før udløb af fællesskabscertifikatets gyldighed Administrativ retningslinje nr. 17 Brandalarmanlæg 2 år Ekspert eller kompetent person Administrativ retningslinje nr. 21 Sikkerhedsstyringssystemer 5 år Ekspert eller kompetent person Administrativ retningslinje nr. 24 Gasalarmudstyr Som foreskrevet af fabrikanten Ekspert eller kompetent person ADMINISTRATIV RETNINGSLINJE Nr. 27 Fritidsfartøjer (Artikel 21.02, stk. 2, sammenholdt med artikel 7.02, artikel 8.05, stk. 5, artikel 8.08, stk. 2, og artikel 8.10, i bilag II) 1. Generelt Fritidsfartøjer med en længde på op til 24 m, som markedsføres, skal overholde kravene i Europa-Parlamentets og Rådets direktiv 94/25/EF (14) som ændret ved direktiv 2003/44/EF (15). Ifølge artikel 3 sammenholdt med artikel 2 i dette direktiv skal fritidsfartøjer med en længde på 20 m eller derover medføre et fællesskabscertifikat for sejlads på indre vandveje, der bekræfter, at fartøjet opfylder de tekniske krav i bilag II. Da dobbeltkontrol eller -certificering for bestemte former for udstyr, ordninger og anlæg af nybyggede fritidsfartøjer, som kan følge af visse bestemmelser i artikel 21.02 i bilag II, bør undgås, indeholder nærværende administrative retningslinje oplysninger om de krav, der er anført i artikel 21.02, som allerede er tilstrækkeligt dækket ifølge direktiv 94/25/EF. 2. Krav i artikel 21.02, som allerede er dækket ifølge direktiv 94/25/EF For fritidsfartøjer, der er underlagt direktiv 94/25/EF, skal inspektionsorganet med hensyn til udstedelse af fællesskabscertifikatet for sejlads på indre vandveje (første inspektion) ikke kræve yderligere inspektion eller certificering af følgende krav i artikel 21.02, stk. 2, i bilag II, forudsat at fartøjet, der skal inspiceres, er blevet markedsført højst 3 år før datoen for forelæggelse for kontrolorganet, og uden at der er udført ændringer af fartøjet, og overensstemmelseserklæringen henviser til følgende harmoniserede standarder eller deres ækvivalens: — : Artikel 7.02 : EN ISO 11591:2000 (Frit udsyn) — : Artikel 8.05, stk. 5 : EN ISO 10088:2001 (Brændstoftanke og rørledninger) — : Artikel 8.08, stk. 2 : EN ISO 15083:2003 (Lænsning) — : Artikel 8.10 : EN ISO 14509 (Støjemission)